Warner Bros. va Legendary kinostudiyalari Godzilla va ulkan gorilla King-Kongni birlashtirgan filmni 2020 yilda taqdim etadi. Bu haqda Variety nashri studiya bergan bayonotga tayanib xabar tarqatdi. «Godzilla King-Kongga qarshi» filmida kinoishqibozlar nafaqat mazkur gigant qahramonlarga duch kelishadi, balki yangi masshtabdagi hodisalarga ham guvoh bo‘lishadi, deb va’da bermoqda prodyuserlar. Warner Bros va Universal Legendary studiyalari hamkorligida ishlanadigan birinchi film «King-Kong: Kalla suyagi oroli» («Kong: Skull Island» ) kartinasi (kinoprokatlarga 2017 yil 10 martda chiqariladi) va «Godzilla-2» (kinoprokatlarga 2018 yil 8 iyunda) filmlari bo‘ladi. Garet Edvardsning «Godzilla» (2014) fantastik boyeviki jahon kinoprokatlarida 529 mln dollar daromad keltirgan.